Diari Oficial de la Generalitat Valenciana


Sumari del DOGV 6435, del 11-01-2011 (2011/71)

ORDRE 57/2010, de 29 de desembre, de la Conselleria d'Economia, Hisenda i Ocupació, per la qual es regulen i es convoquen subvencions per al finançament d'estades formatives en països europeus d'alumnes participants en programes de formació-ocupació durant l'exercici 2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6435

Data del DOGV
:   11-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/71


Data del document
:   29-12-2010

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 57/2010, de 29 de desembre, de la Conselleria d'Economia, Hisenda i Ocupació, per la qual es regulen i es convoquen subvencions per al finançament d'estades formatives en països europeus d'alumnes participants en programes de formació-ocupació durant l'exercici 2011. [2011/71]  
En el procés de construcció de l'espai comunitari europeu, l'adopció de polítiques comunes i la configuració del propi entramat institucional, és destacable la contribució del coneixement mutu entre els ciutadans dels distints països per a assolir els objectius de realització de l'espai social europeu. D'ací que les iniciatives d'intercanvi o de foment de les estades de persones en altres àmbits nacionals de l'entorn europeu mostren la seua virtualitat per a avançar en esta línia, com ho prova la seua consideració i suport estratègics per les institucions comunitàries i pels mateixos governs nacionals.   
Tenint en compte el caràcter dinàmic de les polítiques d'ocupació amb vocació d'adaptar permanentment els seus objectius i mètodes de treball davant de les evolucions constants dels sistemes productius i dels mercats de treball, cobren especial importància les mesures que propicien la col·laboració a través d'iniciatives destinades a desenvolupar l'intercanvi d'experiències i metodologies, promovent plantejaments innovadors.  
En este marc, amb el nom d'Europe Chantier es coneix un model de trobada transnacional que acosta als joves a Europa, en relació amb els seus períodes de formació inicial. L'Europe Chantier va ser aprovat per la Comissió Europea en el 2003, en el marc d'una convocatòria de programes transnacionals Leonardo da Vinci, havent-se dut a terme diverses iniciatives des d'este moment, amb la participació de persones de distints països.   
Durant els dos últims exercicis, la Generalitat Valenciana va impulsar els primers programes d'intercanvi per a joves alumnes participants en programes de formació professional per a l'ocupació. L'experiència d'anteriors edicions, aconsella ampliar esta oferta també a aquells alumnes majors de vint-i-cinc anys quan participen en programes mixtos d'ocupació i formació, com els tallers d'Ocupació. En este sentit, per mitjà de la present Ordre, es perseguix continuar fomentant la realització d'estes iniciatives, tant en el marc de la metodologia Europe Chantier com en qualsevol altre que reculla les especificacions que es consideren bàsiques en estes trobades, entre els alumnes participants en programes de formació-ocupació, concretament en el programa d'Escoles Taller i Cases d'Ofici, Tallers d'Ocupació i en el de Tallers de Formació per a la Contractació. Això, amb el ferm convenciment que les experiències reforçaran l'aprenentatge i la pràctica professionals, a més de proporcionar una valuosa oportunitat de vivència de la interculturalitat.   
Amb això, es materialitza també l'aplicació de fons disponibles en el Programa Operatiu Valencià 2007/2013, cofinançats pel Fons Social Europeu i vinculats a l'eix 4, destinat a promoure la cooperació transnacional i interregional.  
Per tot això, i fent ús de les facultats que em conferixen la Llei 5/1983 de 30 de desembre del Consell, modificada per la Llei 12/2007,de 20 de març; la Llei de la Generalitat Valenciana 3/2000, de 17 d'abril, per la qual es crea el Servici Valencià d'Ocupació i Formació; el Decret 129/2007, de 27 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i el Decret 41/2001, de 27 de febrer, del Govern Valencià, pel qual s'aprova el Reglament Orgànic i Funcional del SERVEF, modificat pel Decret 173/2002, de 15 d'octubre, i pel Decret 141/2003, d'1 d'agost, ambdós del Govern Valencià, oït el Consell Valencià de Formació Professional,  
DECRETE  
TÍTOL I  
Normes generals  
CAPÍTOL I  
Àmbit objectiu i quantia de la subvenció  
Article 1. Objecte  
L'objecte de la present ordre és convocar subvencions que faciliten les estades d'alumnes de programes d'Escoles Taller i Cases d'Ofici, Tallers d'Ocupació i de Tallers de Formació per a la Contractació en centres de formació d'institucions amb projectes homologables, d'altres països de la Comunitat Europea, a fi de complementar la seua formació, tant en tècniques pròpies de l'especialitat formativa que estan desenvolupant, com en aspectes relacionats amb la interculturalitat.   
Les estades hauran d'enquadrar-se o bé en el concepte i dinàmiques de les trobades transnacionals EuroChantiers o en qualsevol altre tipus de trobada sempre que reculla les següents activitats i especificacions mínimes comunes a tots ells: descripció de l'actuació, realització d'un projecte comú, formació en ciutadania europea i transmissió dels dits valors europeus i visites culturals que s'establisquen a este efecte per a este tipus d'estades.  
A tals efectes, la Direcció General de Formació i Qualificació Professional del SERVEF proporcionarà a les entitats beneficiàries la informació necessària sobre les oportunitats de realització d'estades transnacionals, així com els models de protocols i documentació de referència a utilitzar en estes trobades.   
Article 2. Quantia de la subvenció  
La subvenció a concedir serà com a màxim per un import de 15.000 euros per grup de 10 alumnes per a una estada transnacional de dos setmanes. Excepcionalment, es podrà ampliar este import màxim en el cas de superar-se el nombre d'alumnes participants.   
CAPÍTOL II  
Àmbit territorial i subjectiu  
Article 3. Àmbit territorial  
Les accions subvencionades a càrrec de la present ordre hauran de desenvolupar-se en un país pertanyent a la Comunitat Europea.  
Article 4. Beneficiaris  
1. Podran ser beneficiàries de les subvencions regulades per mitjà de la present ordre aquelles entitats que estiguen desenvolupant en el moment de publicar-se la present disposició, una Escola Taller, Casa d'Ofici, Tallers d'Ocupació i/o Taller de Formació per a la Contractació i els alumnes dels quals estiguen en la fase de formació en alternança amb el treball durant tot o alguna part del període d'abril a desembre del 2011.  
2. No podran obtindre la condició de beneficiari o entitat col·laboradora aquelles persones o entitats en què concórrega alguna de les circumstàncies a què es referix l'article 13, apartats 2 i 3, de la Llei 38/2003, de 17 de novembre, General de Subvencions. La justificació de no trobar-se sotmés en alguna de les dites circumstàncies s'efectuarà per mitjà de la presentació, junt amb la sol·licitud de concessió de subvencions, de declaració responsable a este efecte.  
3. Serà requisit per a la concessió de les subvencions i per al pagament d'estes que els beneficiaris es troben al corrent en el pagament d'obligacions per reintegrament de subvencions quan no tinguen deutes amb l'administració per reintegrament de subvencions en període executiu, d'acord amb el que preveu l'article 21 del Reglament de la Llei General de Subvencions.  
Article 5. Obligacions dels beneficiaris  
Són obligacions de les entitats beneficiàries:  
a) Justificar davant del SERVEF, el compliment dels requisits i les condicions exigides en esta ordre.  
b) Justificar davant del SERVEF, en el termini i en els termes establits en la present ordre, la realització de l'acció i els gastos subvencionats.  
c) Facilitar al SERVEF les tasques de seguiment i control tècnic.  
d) Sotmetre's a les actuacions de comprovació, a efectuar pel SERVEF, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, d'acord amb el que preveu l'article 45 de la Llei 38/2003, de 17 de Novembre, General de Subvencions, aportant tota aquella informació que li siga requerida en l'exercici de les actuacions anteriors.  
e) Conservar els documents justificatius de l'aplicació dels fons rebuts, inclosos els documents electrònics, a mesura que puguen ser objecte de les actuacions de comprovació i control. D'acord amb el que preveu l'article 90 del Reglament (CE) núm. 1083/2006, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió i es deroga el Reglament (CE) núm. 1260/1999, els documents justificatius relacionats amb els gastos i amb les auditories, hauran de conservar-se durant un període mínim de tres anys a partir del tancament del Programa Operatiu, que en el present cas estén la seua vigència durant el període 2007-2013. Les entitats que, sense haver transcorregut l'esmentat període, decidisquen suspendre la seua activitat o dissoldre's, hauran de remetre una còpia de l'esmentada documentació al SERVEF.  
f) Comunicar al SERVEF la concessió de qualssevol altres subvencions, ajudes, ingressos o recursos, provinents de qualsevol altra administració o ens públic o privat que tinguen com a objecte el finançament de les activitats subvencionades.  
g) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant la Seguretat Social en els termes establits reglamentàriament.  
h) Disposar dels llibres comptables, registres diligenciats i la resta de documents degudament auditats en els termes exigits per les legislacions mercantil i sectorial aplicable al beneficiari en cada cas.  
i) Portar compte separat de la subvenció concedida, obrint els subcomptes necessàries d'ingressos i gastos per cada acció subvencionada, assignant en les subcomptes de gastos, si és el cas, la part corresponent de gastos comuns imputada concretament a l'acció subvencionada.  
En el cas d'entitats subjectes a comptabilitat pública, s'adequarà esta obligació als sistemes de comptabilització corresponents.  
j) Donar a conéixer de forma inequívoca que es tracta d'una acció subvencionada per la Conselleria d'Economia, Hisenda i Ocupació de la Generalitat, i cofinançada pel Fons Social Europeu fins a un màxim del 80%, a càrrec del Programa Operatiu PO2007ES052PO003, de conformitat amb les instruccions i els models que a este efecte subministre el SERVEF.  
k) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
l) Acceptar la seua inclusió en la llista de beneficiaris, que es publicarà d'acord amb el que preveu l'article 18-1 de la Llei 38/2003, General de Subvencions, i en compliment del que preveu l'article 6 del Reglament (CE) núm. 1828/2006 de la Comissió, de 8 de desembre de 2006, publicat en el DOUE de 27 de desembre de 2006.  
TÍTOL II  
Procediment de concessió de les subvencions  
CAPÍTOL I  
Iniciació  
Article 6. Procediment de concessió  
Les subvencions recollides en esta ordre seran concedides en règim de concurrència competitiva, d'acord amb el que establix el títol I de la Llei 38/2003, de 17 de novembre, General de Subvencions.  
Article 7. Termini de presentació de sol·licituds  
Les sol·licituds per a esta convocatòria es presentaran en el termini 30 dies naturals a comptar des de l'endemà a la publicació de la present ordre en el Diari Oficial de la Comunitat Valenciana.  
Hauran de dirigir-se al SERVEF i es presentaran en model normalitzat en la Direcció General del SERVEF, o bé en les direccions territorials d'Ocupació, sense perjuí del que establix l'article 38.4 de la Llei30/1992, de 26 de novembre, de Règim Jurídic de les Administracions Públiques i del Procediment Administratiu Comú, inclosa la presentació, si és el cas, a través del corresponent registre electrònic de la Generalitat, d'acord amb el que establix l'article 7.1 del Decret 18/2004, de 13 de febrer, del Consell de la Generalitat Valenciana, de Creació del Registre Telemàtic de la Generalitat Valenciana i l'ordre de 9 de maig de 2005, de la Conselleria d'Economia, Hisenda i Ocupació (DOGV de 25 de maig de 2005), que regula el procediment de tramitació telemàtica de sol·licitud de subvencions i la presentació de documentació en l'àmbit competencial del Servici Valencià d'ocupació i Formació, modificada per Ordre de 16 de novembre de 2009, de la Conselleria d'Economia, Hisenda i Ocupació.  
Article 8. Documentació que ha d'acompanyar-se a la sol·licitud  
Les entitats assenyalades en l'article 4 d'esta ordre, quan desitgen obtindre les subvencions previstes en esta disposició, hauran de presentar la següent documentació, els models normalitzats de la qual estaran disponibles en la pàgina web del SERVEF:  
a) Sol·licitud, efectuada pel representant legal de l'Ens Promotor i dirigida al director general del SERVEF.  
b) Documentació identificativa de la personalitat jurídica del sol·licitant i acreditativa de poder suficient i subsistent per a actuar en nom i representació de les entitats promotores, si la dita documentació no es troba en poder de l'administració o ha patit modificació.  
c) Declaració responsable de l'entitat promotora que complix amb els requisits establits en l'article 13 de la Llei 38/2003, de 17 de novembre, General de Subvencions.  
d) Autorització expressa al SERVEF per a obtindre a través de tècniques electròniques, informàtiques o telemàtiques, les dades acreditatives que l'entitat sol·licitant es troba al corrent del compliment de les seues obligacions tributàries amb la Hisenda estatal i amb la Hisenda autonòmica valenciana, així com de les seues obligacions amb la Seguretat Social. En qualsevol altre cas, hauran d'aportar-se certificats originals positius, o còpia compulsada, de l'Agència Estatal de l'Administració Tributària, de la Conselleria d'Economia, Hisenda i Ocupació i de la Tresoreria General de la Seguretat Social, expressiva d'estar al corrent en el compliment de les obligacions fiscals i amb la Seguretat Social, la validesa de les quals haurà d'estendre's a la data d'atorgament de l'ajuda.  
e) Document acreditatiu de l'últim abonament de l'Impost d'Activitats Econòmiques (I.A.E.), o declaració responsable de la seua exempció o no subjecció.  
f) Certificació acreditativa del finançament d'aquella part del cost del projecte que no subvencione el SERVEF, entenent-se que queda per compte del beneficiari la diferència de finançament necessari per a la total execució de l'activitat subvencionada, segons el que establix l'article 32.2 del Reglament de la Llei General de Subvencions.  
h) Memòria del projecte, detallant:  
- Previsió de participants en l'acció transnacional, detallant el nombre i les especialitats en què s'enquadren estos.  
- Mèrits al·legats per a la concurrència, d'acord amb els punts establits en l'article 10.  
- Calendari previst de realització de les distintes fases de l'Escola Taller o Casa d'Ofici; Taller d'Ocupació o Taller de Formació per a la Contractació.  
CAPÍTOL II  
Instrucció  
Article 9. Òrgans competents  
La gestió d'estes subvencions correspondrà al SERVEF, sent òrgans instructors les direccions territorials d'Ocupació del SERVEF.  
L'òrgan competent per a atorgar les subvencions serà el director general del SERVEF o òrgan en què delegue.  
Article 10. Valoració de les sol·licituds  
1. Les sol·licituds presentades a l'empara de la present ordre, una vegada s'haja completat la documentació si és el cas, serà objecte d'una valoració d'acord amb els criteris següents:  
- Realització d'iniciatives singulars, contrastables, en el desenvolupament dels projectes d'Escoles taller, Cases d'Ofici, Tallers d'Ocupació i/o Tallers de Formació per a la Contractació en funcionament, quant a utilització de tècniques docents innovadores, aplicació de tics en els projectes formatius, formació complementària en elements d'interculturalitat o qualsevol altre aspecte d'interés en relació amb el compliment dels fins dels projectes. Este apartat es valorarà d'1 a 10 punts.  
- Realització d'accions transnacionals promogudes pels ens promotors en el marc d'iniciatives d'ocupació o formació en els últims tres anys o compromís contrastable de realització d'este tipus d'accions al llarg de 2011. Este apartat es valorarà d'1 a 10 punts.  
- Plantejament d'iniciatives conjuntes entre dos o més ens promotors beneficiaris d'Escoles Taller, Cases d'Ofici, Tallers d'Ocupació o Tallers de Formació per a la Contractació, en els termes recollits en l'article 4.1., per a la participació en la present convocatòria. Este apartat es valorarà d'1 a 10 punts.  
- Compromís de finançament de l'entitat promotora en relació amb l'actuació per la qual se sol·licita subvenció. Este apartat es valorarà d'1 a 5 punts.  
2. La dita valoració serà efectuada per una Mesa Tècnica composta pel cap d'Àrea de Formació i Qualificació Professional i quatre tècnics de la Direcció General de Formació i Qualificació Professional i les direccions territorials d'Ocupació, designats pel director general de Formació i Qualificació Professional.  
A fi de garantir la viabilitat de les accions de transnacionals, en la Resolució d'esta convocatòria, es tindran en compte les especialitats formatives dels projectes aspirants, en funció de la disponibilitat per a localitzar iniciatives equiparables en altres països europeus.  
CAPÍTOL III  
Resolucions i recursos  
Article 11. Resolució  
1. El director general del SERVEF, o òrgan en qui delegue, dictarà les resolucions procedents en relació amb els projectes valorats positivament d'acord amb els criteris recollits en l'article 10.   
2. El termini màxim per a resoldre i notificar la resolució procedent serà de tres mesos a comptar de l'endemà de la presentació de la corresponent sol·licitud.  
3. Una vegada transcorregut el termini anterior sense que s'haja dictat i notificat resolució expressa, s'entendrà desestimada la sol·licitud per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat; i això sense perjuí que subsistisca l'obligació legal de resoldre sobre la petició formulada.  
4. La resolució es notificarà als interessats en els termes que preveu l'article 58 de la Llei 30/1992, de Règim Jurídic de les Administracions Públiques i del procediment Administratiu Comú.  
Article 12. Recursos  
Les resolucions que dicte el director general del SERVEF a l'empara de la present ordre esgoten la via administrativa, i contra elles podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà a la notificació de la resolució, d'acord amb el que establix els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa o, potestativament, recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
TÍTOL III  
Del desenvolupament de les accions subvencionades  
CAPÍTOL I  
Actuacions prèvies  
Article 13. Selecció de l'alumnat  
La selecció de l'alumnat participant en l'acció transnacional serà efectuada per l'entitat beneficiària d'entre els alumnes amb millor aprofitament de l'Escola Taller, Casa d'Ofici, Taller d'Ocupació i/o Taller de Formació per a la Contractació que estiga en l'origen del dit tipus d'acció.  
Article 14. Subcontractació  
Es podrà subcontractar fins al 100% de la realització de l'acció transnacional subvencionada, d'acord amb el que preveu l'article 29 de la Llei 38/2003, de 17 de novembre, General de Subvencions.  
CAPÍTOL II  
Desenvolupament de les estades  
Article 15. Realització de les accions  
Les accions subvencionades a càrrec de la present ordre hauran d'iniciar-se durant l'exercici 2011 i finalitzar amb anterioritat al 20 de desembre del 2011.  
Article 16. Documentació d'inici de l'estada transnacional  
L'entitat beneficiària haurà de notificar al SERVEF, almenys amb una antelació de deu dies, la data del viatge dels alumnes a la localitat on es desenvoluparà l'acció transnacional i la data d'inici d'esta, a més de l'acord subscrit amb la contrapart d'acollida i tota la documentació necessària segons els protocols a este efecte establits per a les estades.  
CAPÍTOL III  
Comprovació de la realització de l'activitat  
Article 17. Control del desenvolupament de les accions  
Les entitats beneficiàries proporcionaran tota la informació requerida pel SERVEF en relació amb el desenvolupament de les accions subvencionades.  
TÍTOL IV  
Procediment de justificació i pagament de les subvencions  
CAPÍTOL I  
Dels costos subvencionables  
Article 18. Costos subvencionables   
Tindran la consideració de costos subvencionables a càrrec de la present ordre els gastos de desplaçament (anada i tornada) al país de recepció de l'alumnat, docents i director del projecte si és el cas, l'allotjament i manutenció d'estos, assegurances d'accidents i responsabilitat civil, així com els gastos de direcció i coordinació del projecte, gastos d'intèrpret si és el cas, gastos de lloguer de mitjans de transport i altres gastos relacionats amb els objectius formatius del projecte, a més dels gastos per a facilitar la formació específica necessària per a l'adequat desenvolupament dels projectes com la preparació lingüística prèvia si fóra necessària així com el material didàctic bàsic necessari per a fer-ho.  
La concreció dels dits costos haurà de correspondre's amb els acords previs subscrits a este efecte amb l'entitat que actue com contrapart, assenyalats en l'article 16.  
Qualsevol cost no previst en este article anirà a càrrec de l'entitat beneficiària de la subvenció.  
CAPÍTOL II  
Justificació i pagament de la subvenció  
Article 19. Pagament i formes de justificació de la subvenció   
1. A sol·licitud de l'entitat podrà anticipar-se el percentatge màxim de l'import de l'ajuda que legalment s'establisca per a estos supòsits, previ aval, si legalment procedira, a favor de la Generalitat en la forma legalment prevista. Amb este fi els beneficiaris hauran de disposar d'un compte bancari específic al qual el SERVEF transferirà el muntant total o parcial, segons siga procedent, de la subvenció concedida. El compte aportat en el document de manteniment de tercers presentat amb la sol·licitud, servirà a l'esmentat objecte.  
2. La justificació de la possible bestreta i/o el pagament de la subvenció es faran efectius al finalitzar l'acció subvencionada, prèvia presentació d'acord amb allò que s'ha assenyalat en l'article 72 del Reglament de la Llei General de Subvencions, a través de l'aplicació SIDEC, proporcionada pel SERVEF, d'un compte justificatiu amb la documentació següent:  
a) Una memòria d'actuació justificativa del compliment de les condicions establides en la concessió de la subvenció, amb indicació de les activitats realitzades i la valoració de l'equip directiu de l'Escola Taller, Casa d'Ofici, Taller d'Ocupació o Taller de Formació per a la Contractació, sobre els resultats aconseguits per l'alumnat participant.  
b) Una memòria econòmica justificativa del cost de les activitats realitzades, que contindrà:  
- Una relació classificada dels gastos de l'activitat, amb indicació del creditor i del document, el seu import, data d'emissió i data de pagament, així com la quantia imputada si és el cas;  
 - Les factures o document de valor probatori equivalent en el tràfic mercantil o amb eficàcia administrativa incorporats en la relació a què es fa referència en el paràgraf anterior i la documentació acreditativa del pagament. Quan la persona física que emeta una factura siga la beneficiària de la subvenció, o forme part de la Comunitat de Béns beneficiària, es farà constar expressament esta circumstància, no admetent-se esta en cas contrari.  
- Una relació detallada d'altres ingressos que hagen finançat l'activitat subvencionada amb indicació del seu import i procedència;  
- La carta de pagament de reintegrament en el supòsit de romanents no aplicats, d'acord amb la normativa aplicable. A estos efectes l'ingrés s'haurà d'efectuar per mitjà de xec o transferència bancària al compte número 3345-1036-99-7338403039 del BSCH (Banc Santander Central Hispano), a favor del Servici Valencià d'Ocupació i Formació, identificant el número d'expedient.   
- Identificació del subcompte d'ingressos on es comptabilitza la subvenció concedida. Relació de subcomptes de gastos utilitzades per a la gestió de la subvenció.  
- En el cas d'entitats subjectes a comptabilitat pública, s'aportarà la identificació en el sistema comptable dels projectes d'ingressos i gastos pels quals s'efectua la comptabilització de la subvenció.  
3. A l'efecte del que preveu l'article 73 del Reial Decret 887/2006, de 21 de juliol, pel qual s'aprova el Reglament de la Llei General de Subvencions, haurà de constar en els justificants originals, el número d'expedient, la quantia imputada i el percentatge de cofinançament comunitari, si és el cas. La dita dada s'incorporarà pel beneficiari per mitjà d'estampillament sobre l'original del document.  
4. S'entendrà gasto subvencionable aquell que, de manera indubtable, responga a la naturalesa de l'activitat subvencionada i haja sigut efectivament pagat amb anterioritat a la finalització del període de justificació establit en l'article següent.  
5. Amb caràcter previ al cobrament, les entitats beneficiàries hauran d'acreditar que es troben al corrent de les obligacions tributàries i de Seguretat Social, de conformitat amb el que establix l'Ordre de 30 de maig de 1996 de la Conselleria d'Economia i Hisenda.  
Article 20. Termini de justificació   
El compte justificatiu haurà de presentar-se en el termini màxim de 30 dies naturals a comptar de la data de finalització de l'acció subvencionada. Una vegada transcorregut el dit termini sense que s'haguera efectuat la presentació de la indicada documentació, per la Direcció Territorial corresponent s'aplicarà allò que s'ha previst per a estos casos en el Reglament de la Llei 38/2003, de 17 de novembre, General de Subvencions.  
Article 21. Rendiments financers  
D'acord amb el que preveu l'article 19.5 de la Llei 38/2003, de 17 de novembre, General de Subvencions, els rendiments financers que es generen pels fons lliurats als beneficiaris, no incrementaran l'import de la subvenció concedida, en raó a l'escassa quantia d'estos i la dificultat de la seua aplicació a les activitats subvencionades i del seu seguiment i control.  
TÍTOL V  
Causes de reintegrament de la subvenció  
Article 22. Causes de reintegrament  
1. A més de les causes d'invalidesa de la resolució de concessió, recollides en l'article 36 de la Llei 38/2003, de 17 de novembre, General de Subvencions, donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament de la mateixa, els casos previstos en l'article 37 de la Llei General de Subvencions.  
2. En el cas d'incompliments parcials el director general del SERVEF, o òrgan en qui delegue, determinarà la quantitat a reintegrar pel beneficiari responent al principi de proporcionalitat en funció dels costos justificats i les actuacions acreditades, de conformitat amb el que disposa el número 2 de l'article 37 de la Llei 38/2003, de 17 de novembre, General de Subvencions, en relació amb la lletra n), de l'apartat 3 de l'article 17 de la dita Llei.  
3. S'establixen les següents causes específiques de minoració i reintegrament:  
a) L'alteració d'alguna de les característiques no essencials del projecte aprovat, l'incompliment d'alguna condicions establides en la resolució, la falta de justificació de la totalitat dels gastos subvencionats, i la concessió, després de la presentació de la sol·licitud, d'altres ajudes públiques o privades que en el seu conjunt superen el cost de l'activitat que ha de desenvolupar el beneficiari, tant si és imputable a la pròpia entitat, com a la subcontractada, podrà donar lloc a la minoració de la subvenció concedida.  
b) Per no haver-se justificat en els termes establits en l'Ordre i en la resolució de concessió d'ajudes, la totalitat dels gastos subvencionats.  
c) Percepció per part de l'entitat col·laboradora, de qualsevol quantitat econòmica procedent de l'alumnat participant en l'acció transnacional.  
d) Qualsevol altre motiu que perjudique el fi últim pel qual la subvenció haja sigut concedida.  
e) La falsedat de les dades contingudes en la declaració prevista en l'article 19 de la present Ordre.  
Tot això sense perjuí del que preveu la Llei 38/2003, de 17 de novembre, General de Subvencions, quant a infraccions i sancions administratives en matèria de subvencions.  
Article 23. Procediment de reintegrament   
El procediment de reintegrament de subvencions es regirà per les disposicions generals dels procediments administratius contingudes en el títol VI de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual disposa el títol II, capítol II, «Del procediment de reintegrament», de la Llei 38/2003, de 17 de novembre, General de Subvencions, i pel qual establix el títol III, capítol II, secció 1a article 94 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions  
Article 24. Procediment sancionador  
Si com a conseqüència de la tramitació d'un expedient de reintegrament, es detectara alguna de les infraccions tipificades en el títol IV de la Llei 38/2003, de 17 de novembre, General de Subvencions, se seguirà el procediment establit en l'article 67 de la dita Llei, desenvolupat pel títol IV del Reglament de la Llei General de Subvencions, aprovat pel Reial Decret 887/2006, de 21 de juliol.   
DISPOSICIONS ADDICIONALS  
Primera   
A fi d'atendre al finançament de les ajudes previstes en la present Ordre, d'acord amb el que preveu el Projecte de Pressupostos de la Generalitat per a l'exercici 2011, subprograma pressupostari 322.52, es destinen com a import màxim 105.000 euros a càrrec de la línia pressupostària T7701000, cofinançada en un 80% pel Fons Social Europeu. La concessió de les ajudes està condicionada a l'existència, en els Pressupostos de 2011 de la Generalitat, del corresponent crèdit adequat i suficient.   
Segona  
En allò no previst en la present Ordre, és aplicable la normativa bàsica continguda en la Llei 38/2003, de 17 de novembre, General de Subvencions, en el Reglament d'esta aprovat per Reial Decret 887/2006, de 21 de juliol, i les prescripcions contingudes en els articles del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, que aplicant-se a esta matèria no estiguen en contradicció amb aquella.  
Tercera  
Les ajudes regulades en el present acte, són compatibles amb el mercat comú a tenor de l'article 107, apartat 3 del Tractat de Funcionament de la Unió Europea i queden dispensades de l'obligació de notificació establida en l'article 108, apartat 3, del Tractat i de comunicar d'acord amb el que preveu l'article 3.3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
DISPOSICIONS FINALS  
Primera  
La present ordre entrarà el mateix dia que es publique en el Diari Oficial de la Comunitat Valenciana.  
Segona  
Es faculta el director general del SERVEF, per a dictar totes aquelles instruccions i adoptar les mesures que considere oportunes per al desenvolupament i l'aplicació de la present ordre; així com per a modificar els terminis establits en esta, amb caràcter excepcional, quan concórreguen circumstàncies degudament motivades que impossibiliten el compliment d'estos.  
Així mateix, es faculta el director general del SERVEF perquè per mitjà de l'oportuna Resolució, puga, sense necessitat obrir un nou termini de presentació de sol·licituds, incrementar les dotacions econòmiques inicialment previstes.  
Contra el present acte, que posa fi a la via administrativa, podran els interessats interposar un recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
València, 29 de desembre de 2010  
El vicepresident segon del Consell,  
conseller d'Economia, Hisenda i Ocupació,  
GERARDO CAMPS DEVESA